Scream 3 a zo ar film kentañ difennet dindan 12 vloaz em eus bet gwelet er sinema. E miz Ebrel e oa, 11 vloaz zo…  Er sal evit Scream 4 e oamp tri. Me, e-touez ar rummad en deus bevet Scream evel krennardez ha daou baotr 12 vloaz, en o frantad filmoù spont moarvat. Soñj m eus eus ar prantad-se.  Fentus-tre e oa ivez abalamour da istor ar film, istor rummad nevez krennarded  Woodsboro.  Kregiñ a ra ar film gant div blach o sellet eus Stab 7, ur rummad filmoù bet awenet gant darvoudoù Woodsboro. Kavet eo kentoch mat an digoradur-se ha kinnig a ra diouzhtu ur sell war ar filmoù doare Saw a vez anvet evel gore-porn. A-du awalch on gant ar sav-poent-se ha lakaet en deus achanon da soñjal en ur gaozeadenn gant ur mignon, nhall ket gouzañv ar filmoù evel Scream met a zo sod gant Saw.  Setu neuze, Sid o tistreiñ da Woodsboro,  dres 10 vloaz warlerch darvoudoù ar Scream kentañ, evit brudañ he levr. Krennarded ar vro a zo sod gant an istor-se ha buan e vo ur muntrer doare Ghostface o tont en-dro.  Evel boaz e-vo start divinout piv eo ar muntrer, dreist-holl peogwir e vez diskouezet ur bern tud evel un tammig iskis. Ur bern daveoù a zo dar filmoù spont eveljust ha da filmoù Wes Craven da gentañ. Kalz a fent a zo met efedus eo an hollad a lak da soñjal e emdroadur ar gevredigezh dre implij ar pellgomzerioù hezoug, facebook, ar blogoù hag all.  Plijus eo ar sonerezh ouzhpenn, a lak da soñjal e aergelch an hini kentañ (ret eo lârat eo Marco Beltrami bepred). Ur souezhadenn vrav eo Scream 4 e gwirionez, ur film speredek ha santet e vez eo bet labouret start evit mirout spered ar film kentañ.